Diari Oficial de la Generalitat Valenciana


Sumari del DOGV 9093, del 26-05-2021 (2021/5801)

RESOLUCIÓ de 21 de maig de 2021, de la rectora de la Universitat de València, per la qual es disposa la publicació de l'oferta d'ocupació pública per a l'any 2021, relativa a places dels cossos docents universitaris i de professorat contractat doctor.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9093

Data del DOGV
:   26-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5801


Data del document
:   21-05-2021

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 21 de maig de 2021, de la rectora de la Universitat de València, per la qual es disposa la publicació de l'oferta d'ocupació pública per a l'any 2021, relativa a places dels cossos docents universitaris i de professorat contractat doctor. [2021/5801]  
L'article 19, U.3.l de la Llei 11/2020, de 30 de desembre, de pressupostos generals de l'Estat per a l'any 2021, permet a les universitats públiques convocar processos selectius emparats en la taxa de reposició d'efectius que defineixen els apartats 6 i 7 de l'esmentada disposició, sempre que les places resultants de l'aplicació de la taxa de reposició s'incloguen en una oferta d'ocupació pública aprovada en els termes de l'article 70.2 de la Llei 7/2007, de 12 d'abril, de l'Estatut Bàsic de l'Empleat Públic.  
Per l'Acord 29/2021, de 10 de març, del Consell de Govern de la Universitat de València, s'aprovà l'oferta d'ocupació pública per a l'any 2021 que comprèn les places dels cossos docents universitaris i de professorat contractat doctor que, a l'empara de la taxa de reposició d'efectius, seran convocades a concurs dins els límits temporals legalment establerts.  
En els termes previstos per l'esmentat article 78.C.6.J), dins del límit de la taxa de reposició corresponent als cossos de catedràtics d'universitat i de professors titulars d'universitat i als professors contractats doctors, es destina un mínim del 15 per cent del total de places que s'ofereixen, a la incorporació, en aquella categoria per la qual estiga acreditat, de personal investigador doctor que haja obtingut el certificat I3 dintre del marc del Programa Ramón y Cajal. En el supòsit que no s'utilitzen totes les places previstes en aquesta reserva, aquestes es podran ofertar a investigadors i investigadores d'altres programes d'excel·lència, nacionals o internacionals i que hagen obtingut el certificat I3.  
D'altra banda, a l'empara de l'article 62.2 in fine, de la Llei orgànica 6/2001, d'universitats, es preveu la convocatòria de quaranta càtedres d'universitat pel torn de promoció interna.  
Ates l'acord del Consell de Govern i en exercici de les competències que li atribueix l'article 94 dels Estatuts de la Universitat de València, aprovats per Decret 128/2004, de 30 de juliol, del Consell de la Generalitat (DOGV 8213, 3 d'agost), modificats per Decret 45/2013, de 28 de març, del Consell (DOGV 6994, 2 d'abril), aquest rectorat resol:  
  
  
Primer  
Publicar en el Diari Oficial de la Generalitat Valenciana l'oferta d'ocupació pública de la Universitat de València per a l'any 2021, que comprèn les places dels cossos docents universitaris i de professorat contractat doctor que consten en l'annex a aquesta resolució.  
  
Segon  
De conformitat amb els articles 48, 62 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, el procediment de selecció és el concurs públic.  
  
Tercer  
El termini màxim per a la convocatòria dels corresponents processos selectius és de tres anys, comptadors a partir de la publicació d'aquesta oferta d'ocupació pública.  
Contra aquesta resolució, que exhaureix la via administrativa, es pot interposar recurs de reposició davant la rectora dins el termini d'un mes, o bé directament recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins el termini de dos mesos. Tots dos terminis es computen a partir de l'endemà de la publicació d'aquesta resolució en el Diari Oficial de la Generalitat Valenciana.  
  
València, 21 de maig de 2021.- La rectora: M. Vicenta Mestre Escrivá.  
  
  
ANNEX  
  
Torn lliure  
  
Vuitanta (80) places de professorat titular d'universitat. Forma d'accés: concurs.  
De les quals vint-i-dues (22) places es convocaran per a la incorporació de personal investigador doctor que haja obtingut el certificat I3 dins del marc del Programa Ramón y Cajal. En el supòsit que no s'utilitzen totes les places previstes en aquesta reserva, aquestes es podran oferir a investigadors i investigadores d'altres programes d'excel·lència, nacionals o internacionals i que hagen obtingut el certificat I3.  
Es reserva una plaça per a persones amb discapacitat. En cas de no superar les proves selectives o presentar-se al concurs cap persona amb discapacitat la plaça s'acumularà al torn general.  
Vuitanta-sis (86) places de professorat contractat doctor. Forma d'accés: concurs.  
De les quals tres (3) places es convocaran per a la incorporació de personal investigador doctor que haja obtingut el certificat I3 dins del marc del Programa Ramón y Cajal. En el supòsit que no s'utilitzen totes les places previstes en aquesta reserva, aquestes es podran oferir a investigadors i investigadores d'altres programes d'excel·lència, nacionals o internacionals i que hagen obtingut el certificat I3.  
Es reserven quatre (4) places per a persones amb discapacitat. En cas de no superar les proves selectives o presentar-se al concurs cap persona amb discapacitat la plaça s'acumularà al torn general.  
  
  
Torn de promoció interna  
  
Quaranta (40) places de catedràtic/catedràtica d'universitat. Forma d'accés: concurs.